በባዮ ቴክኖሎጂ ዘርፍ የምርምር ውጤቶችን ለማሳደግ የሚያስችሉ የምርምር ማዕከላት እየተቋቋሙ ናቸው
በባዮ ቴክኖሎጂ ዘርፍ የሀገሪቱን ኢኮኖሚ የሚደግፉ የምርምር ውጤቶችን ለማሳደግ የባዮ ቴክኖሎጂ የምርምር ማዕከላት እየተቋቋሙ መሆናቸውን የሳይንስ እና ቴክኖሎጂ ሚኒስቴር አስታወቋል፡፡የሳይንስ እና ቴክኖሎጂ ሚኒስትሩ ዶክተር ኢንጂነር ጌታሁን መኩሪያ እንደገለጹት በዚሁ ዘርፍ ሶስት ውጤታማ የምርምር ስራዎች ተገኝተዋል፡፡እነዚህን ምርምሮች ወደ ምርት በመቀየር ለገበያ ማቅረብ እንዲያስችል መንግስት ድጋፍ እንደሚያደርግ ሚኒስትሩ አስታውቀዋል፡፡ከዚህ በተጨማሪም ተመራማሪዎች  ከባለሀብቶች ጋር በመጣመር እና ኢንተርፕራይዞችን በማቋቋም ምርምሮቹ ከወረቀት ባሻገር ወደ ስራ የሚተገበሩበትን መንገድ ሊያመቻቹ እንደሚገባ ጠቁመዋል፡፡